Memoriga muzeo de Caen

La Memoriga muzeo de Caen (france Mémorial de Caen, antaŭe Mémorial pour la Paix) estas muzeo situanta en Caen dediĉita al la historio de la 20-a jarcento kies tuta temaro koncernas la malstabilecon de paco, tamen antaŭ ĉio temas pri historia muzeo. En 2007, temis pri la plej vizitata franca muzeo ekster Francilio kun 400 000 vizitantoj. En 2002, la muzeo pligrandiĝis per malfermo de nova alo ĉefe dediĉita al la malvarma milito. La du muzeaj ekspozicioj kunigitaj ebligas malkovri la jarojn de 1919 ĝis 1989, de la Traktato de Versajlo ĝis la falo de la Berlina muro. En 2009 kaj 2010, la Memoriga muzeo de Caen plu renovigis siajn ekspoziciojn kaj malfermis kvar novajn spacojn al vizito: «Mondmilito, Totala milito» kaj «La Elŝipiĝo kaj la Batalo de Normandio» en la parto dediĉita al la Dua mondmilito, «Berlino en la koro de la malvarma milito» en la parto dediĉita al la malvarma milito. Tiuj ekspozicioj estis renovigitaj kunlabore kun scienca konsilio kreita en 2006. Pierre Laborie kaj Denis Peschanski estis la ĉefaj prilaborantoj. Depost 2006, la Memoriga muzeo de Caen daŭre ŝanĝiĝas, ĉiujare ĝiaj konstantaj ekspozicioj estas modifataj. Bildgalerio Vidu ankaŭ Dua mondmilito Malvarma milito Batalo de Caen Ŝtono de Caen Eksteraj ligiloj Oficiala retejo Rockwell, Roosevelt & Les Quatre Libertés Arkivigite je 2019-06-13 per la retarkivo Wayback Machine (france)